****

**ROKIŠKIO RAJONO SAVIVALDYBĖS VISUOMENĖS SVEIKATOS BIURAS**

Kodas 301817855, Respublikos g. 94, LT-42136 Rokiškis, tel. 8 (458) 52055,

el. paštas info@rsveikata.lt

**IKIMOKYKLINIO UGDYMO ĮSTAIGAS LANKANČIŲ VAIKŲ**

**SVEIKATOS STEBĖSENA**

**VISAGINO SAVIVALDYBĖJE**

**2019 M.**

Parengė: Rokiškio rajono savivaldybės visuomenės sveikatos biuro Visuomenės sveikatos stebėsenos specialistė Agnė Dubakienė

Visaginas, 2020

Atskirais amžiaus periodais kiekvienam vaikui būdingi tam tikri augimo ir vystymosi ypatumai, į kuriuos būtina atsižvelgti organizuojant tiek vaikų ugdymo procesą, tiek sveikatos priežiūrą. Visa veikla, susijusi su vaiko priežiūra, neturi žaloti jo sveikatos. Ikimokyklinio ugdymo įstaigose vaikai ugdomi iki 6–7 metų amžiaus. Tai intensyvaus vaikų augimo ir vystymosi laikotarpis, kurio metu didėja vaiko matmenys, tobulėja kūno sandara, kinta organų proporcijos ir forma, funkciniai parametrai. Nuo sparčių fizinės būklės kitimų augant neatsiejama vaiko bendra sveikatos būklė, psichologinė, emocinė ir socialinė asmenybės branda.

2020 metų gegužės 1 dienos įsigaliojus Lietuvos Respublikos sveikatos apsaugos ministro įsakymui Nr. V-951 „Dėl elektroninės statistinės apskaitos formos Nr. E027-1 „Mokinio sveikatos pažymėjimas“ patvirtinimo“ įsigaliojo ne tik nauja sveikatos pažymos forma, tačiau nebeliko ir popierinės statistinės apskaitos formos. Gydymo įstaigos popierinių pažymų nebeišduoda, gydytojai pildo tik elektroninę jų formą darželius ir mokyklas lankantiems vaikams.

Elektroniniu būdu užpildytas ir pasirašytas „Mokinio sveikatos pažymėjimas“ patenka į Elektroninę sveikatos paslaugų ir bendradarbiavimo infrastruktūros informacinę sistemą (toliau — ESPBI IS), iš kurios yra perduodamas į Higienos instituto Vaikų sveikatos stebėsenos informacinę sistemą (toliau — VSS IS). Ši sistema šiuo metu jau yra įdiegta ne tik mokyklose, tačiau ir darželiuose. Su VSS IS dirba ir teisę ugdymo įstaigose tvarkyti vaikų sveikatos pažymas turi tik visuomenės sveikatos specialistai, vykdantys sveikatos priežiūrą darželiuose ar mokyklose.

Dėl ekstremalios situacijos pratęsti galioti vaiko sveikatos pažymėjimų galiojimo laikai iki šių metų pabaigos. Ši lengvata įteisinta atsižvelgiant į tai, kad karantino metu buvo sustabdytas profilaktinių sveikatos patikrinimo paslaugų teikimas ir net atnaujinus šių paslaugų teikimą dėl infekcijų kontrolės reikalavimų įgyvendinimo gydymo įstaigos gali priimti mažesnį pacientų skaičių. Dėl to 2020 metų vaikų pažymėjimai nebuvo nagrinėjami.

Taip pat dėl vaikų sveikatos pažymėjimų gausos, stringa vaikų sveikatos duomenų perdavimas iš Elektroninės sveikatos paslaugų ir bendradarbiavimo infrastruktūros informacinės sistemos (toliau — ESPBI IS) į Vaikų sveikatos stebėsenos informacinę sistemą (toliau — VSS IS). Tokiais atvejais, visuomenės sveikatos specialistai, vykdantys sveikatos priežiūrą darželiuose/mokyklose, nors ir vaikas sveikatą pasitikrinęs, jo duomenų nemato VSS IS sistemoje. Taip pat VSS IS sistema „pratęstus“ galioti vaikų sveikatos pažymėjimus rodo „negaliojančiais“, nes sistema rodo tik 1 metų galiojimą.

Vaikų profilaktinių sveikatos patikrinimų duomenų analizė padeda kryptingai planuoti ir įgyvendinti sveikatos priežiūrą ikimokyklinio ir priešmokyklinio ugdymo įstaigose, organizuoti ir įgyvendinti priemones, susijusias su ligų ir traumų profilaktika, taip padedant vaikams saugoti ir stiprinti sveikatą.

Vaikų sveikatos būklės duomenys naudojami vaikų sveikatos duomenų rinkimui, kaupimui, analizei ir vertinimui. Atsižvelgiant į vaikų sveikatos problemas yra kryptingai planuojama ir įgyvendinama sveikatos priežiūra ikimokyklinio ir priešmokyklinio ugdymo įstaigose, organizuojamos tikslios sveikatos stiprinimo priemonės, susijusios su ligų ir traumų profilaktika.

Tikslas – įvertinti Visagino ikimokyklinio ugdymo įstaigas lankančių vaikų sveikatos būklę. Uždaviniai:

1. Išanalizuoti vaikų sveikatos būklę.
2. Pateikti rekomendacijas vaikų sveikatos problemoms spręsti.
3. **UGDYMO ĮSTAIGŲ SVEIKATOS RODIKLIŲ SUVESTINĖ**

Remiantis ikimokyklinio ugdymo įstaigų visuomenės sveikatos specialistų pateiktais duomenimis Visagino savivaldybėje 2019 metais ikimokyklinio ugdymo įstaigas lankė 925 vaikai, buvo pateikti ir apibendrinti 925 Vaiko sveikatos pažymėjimai (forma Nr. 027-1/a „Vaiko sveikatos pažymėjimas“), tai sudaro 100 proc. nuo ikimokyklinio ugdymo įstaigas lankančių vaikų skaičiaus. Iš jų:

* Pilnai užpildyta forma Nr. 027-1/a – 875 pažymėjimai;
* Pilnai užpildyta formos Nr. 027-1/a I dalis „Fizinės būklės įvertinimas“ – 925 pažymėjimai;
* Pilnai užpildyta formos Nr. 027-1/a II dalis „Dantų ir žandikaulių būklės įvertinimas“ – 875 pažymėjimai.

Pagal Vaiko sveikatos pažymėjimų duomenis, 2019 m. Visagino savivaldybėje 912 vaikai dalyvavo ugdymo veikloje be jokių apribojimų (1 pav.).

**1 pav.** Mokinių, pristačiusių Vaiko sveikatos pažymėjimų ir galinčių dalyvauti ugdymo veikloje be jokių apribojimų skaičius procentais.

Vaikų antsvoriui ir nutukimui įvertinti, visuotinai pripažintas ir naudojamas KMI (kūno masės indeksas). Tai yra išvestinis dydis, parodantis svorio ir ūgio santykį. Vertinant ikimokyklinio ugdymo įstaigas lankančių vaikų KMI matoma, kad 534 vaikas turi normalų KMI, tai sudaro 57,73 proc. visų vaikų, 3 vaikai turi per didelį KMI, tai sudaro 0,32 proc. visų vaikų, 388 vaikai turi per mažą KMI, tai sudaro 41,95 proc. visų vaikų. (2 pav.).

**2 pav.** Vaikų KMI pasiskirstymas.

Kiekvieno žmogaus augimas ir vystymasis priklauso nuo kasdieninio fizinio aktyvumo, kuris yra svarbi puikios sveikatos dalis. Per mažas fizinis aktyvumas yra vienas iš veiksnių, kuris sąlygoja antsvorio ir nutukimo atsiradimą.

Kūno kultūra ikimokyklinio ugdymo įstaigoje – svarbi bendrojo ir fizinio ugdymo proceso dalis ir vaikų sveikatos stiprinimo, taisyklingos raidos priemonė. Vaikams, kurių sveikata silpnesnė, dar labiau nei sveikiesiems, svarbus įvairių kūno kultūros priemonių, atitinkančių jų sveikatos lygį, teigiamas poveikis.

Išanalizavus vaikų pasiskirstymą pagal fizinio ugdymo grupes, akivaizdu, kad didžiausia dalis – 919 vaikai priskiriami pagrindinei fizinio ugdymo grupei, tai sudaro 99,35 proc. visų vaikų. Parengiamajai fizinio ugdymo grupei priskiriami 6 vaikai, turintys nedidelius sveikatos sutrikimus ar nėra fiziškai galintys dalyvauti pagrindinėje fizinio ugdymo grupėje, tai sudaro 0,65 proc. visų vaikų. Specialiajai fizinio ugdymo grupei nepriskiriamas nei vienas vaikas (3 pav.).

**3 pav.** Ikimokyklinių vaikų fizinio ugdymo grupės (proc.)

Vaikų, turinčių sutrikusią regą yra 215, tai sudaro 23,24 proc. visų ikimokyklinio ugdymo įstaigas lankančių vaikų.

1. **VAIKŲ SERGAMUMAS PAGAL LIGŲ GRUPES**

Ikimokyklinio ugdymo įstaigas lankančių vaikų dažniausiai užregistruoti susirgimai (abs. sk.) (4 pav.):

1. Kvėpavimo sistemos ligomis (J00-J99) – viso užregistruoti 128 susirgimai;


2. Akies ir jos priedinių organų ligomis (H00-H95) – viso užregistruoti 70 susirgimai;

4. Odos ir poodžio sistemos ligomis (L00-L99) – viso užregistruoti 46 susirgimai;

5. Psichikos ir elgesio sutrikimais (F00-F99) – viso užregistruota 18 susirgimų;

Ikimokyklinio ir priešmokyklinio ugdymo įstaigas lankančių vaikų mažiausiai užregistruoti susirgimai (abs. sk.) (4 pav.):

1. Virškinimo sistemos ligos (K00-K93) – viso užregistruoti 5 susirgimai;
2. Nervų sistemos ligos (G00-G99) – viso užregistruoti 3 susirgimai;
3. Endokrininės ir medžiagų apykaitos ligos (E00-E90) – viso užregistruoti 3 susirgimai;
4. Kraujo ir kraujodaros organų ligos bei tam tikri sutrikimai, susiję su imuniniais mechanizmais – viso užregistruota 5 susirgimai;
5. Kraujotakos sistemos ligos (I00-I99) – viso užregistruota 2 susirgimai.



**4 pav.** Vaikų sergamumas 2019 m. Visagino savivaldybės ikimokyklinio ir priešmokyklinio ugdymo įstaigose (abs. sk.)

1. **VAIKŲ DANTŲ IR ŽANDIKAULIŲ BŪKLĖ**

Išanalizavus Visagino savivaldybės ikimokyklinio ugdymo įstaigas lankančių vaikų dantų būklę (6 pav.) pagal pateiktus Vaiko sveikatos pažymėjimus nustatyta, kad: 611 vaikų neturėjo ėduonies pažeistų, plombuotų ar išrautų dantų, tai sudaro 66,05 proc. visų vaikų, iš jų: 23,07 proc. 0-2 metų amžiaus, 23,57 proc., 3-4 metų amžiaus 22,38 proc., 5-7 metų amžiaus 20,22 proc. 751 vaikas neturėjo sąkandžio patologijos, tai sudaro 81,19 proc. visų vaikų, iš jų: 22,27 proc. 0-2 metų amžiaus, 3-4 metų amžiaus 27,24 proc., 5-7 metų amžiaus 31,68. 102 vaikai turi žandikaulių patologiją, tai sudaro 11,03 proc. visų vaikų, iš jų: 1,51 proc. 0-2 metų amžiaus, 4,22 proc. 3-4 metų amžiaus, 5,30 proc. 5-7 metų amžiaus; 20 vaikų turi pavienių dantų sąkandžio patologiją, tai sudaro 2,16 proc. visų vaikų, iš jų: 0,22 proc. 0-2 metų amžiaus, 0,54 proc. 3-4 metų amžiaus, 0,41 proc. 5-7 metų amžiaus.

**6 pav.** Vaikų, neturinčių ėduonies pažeistų, plombuotų ir išrautų dantų, neturinčių sąkandžio patologijos, turinčių žandikaulių patologiją, turinčių pavienių dantų sąkandžio patologiją dalis 2019 m. (proc.).

Pažeistų ėduonies pieninių dantų iš viso buvo nuo 0 iki 7 metų – 625 dantys, (0-2 m. – 22 dantys, 3-4 m. – 155 dantys, 5-7 m. – 448 dantys); plombuotų pieninių dantų iš viso buvo nuo 0 iki 7 metų - 176 (3-4 m. – 33 dantys, 5-7 m. – 143); išrautų pieninių dantų nuo 0 iki 7 metų – 24 dantys (3-4 m. – 3 dantys, 5-7 m. – 21 dantys). Nuolatinių pažeistų dantų is viso buvo 5-7 metų grupėje 11 dantų.

# APIBENDRINIMAS

Išanalizavus 2019 metų Visagino savivaldybės ikimokyklinio ir priešmokyklinio ugdymo įstaigas lankančių vaikų Vaiko sveikatos pažymėjimus, galima pateikti apibendrintą informaciją:

1. Profilaktiškai sveikatą pasitikrino 100 proc. vaikų;
2. 0,32 proc. vaikų turėjo antsvorio problemų, o per mažą svorį turėjo 41,95 proc. vaikų.
3. Pagal fizinio ugdymo grupes, pagrindinei fizinio ugdymo grupei priskiriami 99,35 proc. visų vaikų. Parengiamajai fizinio ugdymo grupei priskiriami vos 0,65 proc. visų vaikų.
4. 12,5 proc. profilaktiškai sveikatą pasitikrinusių vaikų turėjo regėjimo sutrikimų.
5. Dažniausiai užregistruoti susirgimai: 1 vietoje kvėpavimo sistemos ligomis (J00-J99) – viso užregistruoti 128 susirgimai; 2 vietoje akies ir jos priedinių organų ligomis (H00-H95) – viso užregistruoti 70 susirgimai; 3 vietoje odos ir poodžio sistemos ligomis (L00-L99) – viso užregistruoti 46 susirgimai.
6. 66,05 proc. vaikų neturėjo ėduonies pažeistų, plombuotų ar išrautų dantų; 81,19 proc. vaikų neturėjo sąkandžio patologijos; 11,03 proc. vaikų turėjo žandikaulių patologiją, 2,16 proc. turėjo pavienių dantų sąkandžio patologiją.
7. **REKOMENDACIJOS**

Išanalizavus Visagino savivaldybės ikimokyklinio ir priešmokyklinio ugdymo įstaigas lankančių vaikų profilaktinių sveikatos patikrinimų 2019 metų duomenų, pateikiamos rekomendacijos, kuriomis remiantis būtų galima planuoti ir įgyvendinti vaikų sveikatos stiprinimo priemones:

1. Informuoti vaikų tėvus/globėjus apie būtiną Vaiko sveikatos patikrinimą, bei informuoti ikimokyklinio ugdymo įstaigų administraciją/auklėtojus apie vaikus, kurie nėra pasitikrinę sveikatos;
2. Laikytis dienos režimo, nepervargti. Labai svarbu tinkamas dienos ir miego režimas - miegas yra organizmo būsena, nuo kurios priklauso vaiko raida, sveikata;
3. Skatinti vaikų fizinį aktyvumą, pirmenybę teikti buvimui gryname ore;
4. Organizuoti vaikų teisingos burnos higienos mokymus, taip pat rekomenduoti ir skatinti vaikų tėvus/globėjus periodiškai lankytis pas higienistą ir odontologą, jog jie neturėtų baimės šių sričių gydytojams;
5. Dėmesį skirti sužalojimų ir nelaimingų atsitikimų prevencijai, mokyti vaikus suteikti pirmąją pagalbą.